Charles Cros
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Charles Cros var en fransk lyriker og oppfinner. Han klarla fremgangsmåten ved fargefotografering og beskrev, før Thomas Edison, prinsippene for grammofonen, men han ble ikke anerkjent som oppfinner i samtiden.
Diktene hans er delvis preget av parnassianernes formstrenghet, men de peker også frem mot Arthur Rimbaud, surrealismen og den «absurde» litteraturen. Cros' Monologues, korte prosatekster preget av absurd logikk og makaber humor, er blitt sammenlignet med Franz Kafkas fortellinger.Cros var en bohemnatur som verken maktet å utnytte sine litterære eller vitenskapelige evner fullt ut. Blant diktsamlingene hans kan nevnes Le Coffret de santal (1873) og Le Fleuve (1874). Les mer i Store norske leksikon Frankrikes litteratur